בועז גולן

בועז גולן (נולד בנובמבר 1969) הוא עיתונאי ישראלי, מייסד ובעלים של אתר החדשות "0404" והרשת החברתית "מייקי". מגיש את תוכנית הצהרים של ערוץ "עכשיו 14", "ארבע עם בועז גולן". בעבר הגיש את תוכניות "האולפן הפתוח" ו"בוקר טוב ישראל" בערוץ עכשיו 14.

ביוגרפיה 
נולד וגדל בקריית אתא. את שנות בית הספר היסודי עשה בבית הספר "יבנה" בעיר. בחטיבה למד בכיתה הישיבתית בתיכון של קריית אתא ומכיתה ט' ועד י"ב למד בישיבת נחלים. היה חניך "שבט אחווה" בתנועת הנוער "בני עקיבא". את שירותו בצה"ל עשה בחטיבת גבעתי.

גולן הקים בשנות ה-90 את עיתון "על"ה" - עיתון לציבור הדתי, בהמשך הקים את עיתון "חדשות הספורט" ובמקביל הקים את פורטל הספורט "ספורטליין", אותו סגר לאחר הקמת "אתר 0404".

שימש ככתב ומגיש ב"רדיו חיפה", בין השאר ככתב חדשות. הגיש מבזקי חדשות בתחנה וכן תוכנית שיחות עם אוהדי כדורגל.

שימש כדובר עיריית קריית מוצקין במשך 6 שנים, וכשנה כדובר עיריית קריית ביאליק.

שימש כסמנכ"ל מועדון הכדורגל "הפועל חיפה", למרות חיבתו הידועה ליריבה העירונית, "מכבי חיפה".

במרץ 2018 מונה גולן לעורך הראשי של "חדשות 20". באותו החודש, הוא החל להגיש בערוץ תוכנית יומית בשם "כולם ב-20", ששודרה גם בדפי הפייסבוק של "חדשות 0404".

גולן הגיש בעבר את "האולפן הפתוח", תוכנית סיכום היום של ערוץ 20, ולאחר מכן עם מעבר הערוץ לאפיק 14, כמו כן הגיש את תוכנית הבוקר "בוקר טוב ישראל" בערוץ זה. כיום משדר את תוכנית הצהרים של ערוץ 14 "ארבע עם בועז גולן".

מתנדב בארגון "איחוד הצלה" - שם התנדב לשמש כדובר הארגון במרחב כרמל. לפני כן שימש בהתנדבות כדובר "זק"א" בצפון.

ביום ירושלים ה'תשפ"א, 10 במאי 2021, הכריז באתר החדשות 0404 על השקת רשת חברתית ישראלית חדשה בשם "מייקי" (באנגלית: mykey). בשבועות שלאחר מכן, מספר אישי ציבור, בעיקר מהימין, פתחו בה חשבון משתמש.

בשנת 2023 החל שוב להגיש את תוכנית הצהרים האולפן הפתוח, תוכנית פאנל פרשנים העוסקת בנושאי חדשות היום בערוץ עכשיו 14.

חיים אישים 
גולן נשוי ואב לשלושה. מתגורר בקריית אתא.

קישורים חיצוניים

 בועז גולן ברשת החברתית מייקי.
 
 
 בועז גולן, באתר ערוץ 20.

הערות שוליים

עיתונאים ישראלים
פובליציסטים ישראלים
פרשנים פוליטיים ישראלים
אנשי טלוויזיה ישראלים
סגל חדשות הספורט
סגל ערוץ 20
בוגרי ישיבת נחלים
יוצאים בשאלה
בוגרי בני עקיבא
קריית אתא: אישים
סגל עכשיו 14
ישראלים שנולדו ב-1969